OPETUS- JA KULTTUURIMINISTERIÖ KOKOUSMUISTIO

**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄ**

**Aika:** perjantai 15.6.2012 kello 13 – 15

**Paikka:** opetus- ja kulttuuriministeriö, kokoushuone Väinämöinen, Meritullinkatu 10

**Kokoukseen osallistujat:** Mika Tammilehto, OKM, puheenjohtaja

Kirsi Kangaspunta, OKM, varapuheenjohtaja

Heikki Blom, OKM

Mikko Heinikoski, STTK

Maija Innola, OKM

Maarit Kallio-Savela, Suomen Kuntaliitto ry

Pasi Kankare, OPH

Reija Lepola, Suomen Ammatilliset Rehtorit ry

Gun Marit Nieminen, YAOL ry

Kirsi Rasinaho, SAK

Heikki Sederlöf, AMKE ry

Inkeri Toikka, OAJ

Olli-Pekka Väänänen, MTK ry

Satu Ågren, EK

Merja Leinonen, OKM, sihteeri

Seija Rasku, OKM, sihteeri

1. **Kokouksen avaus ja edellisen kokouksen yhteenveto**

Puheenjohtaja Tammilehto avasi kokouksen. Hyväksyttiin etukäteen toimitettu ehdotus kokouksen asialistaksi.

1. **Ammatillisten tutkintojen tutkintotyypit ja niiden kriteerejä**

Sihteeri Leinonen selosti ammatillisten tutkintojen tutkintotyyppejä ja niiden kriteerejä käsittelevää muistioluonnosta sekä siihen ohjausryhmän edellisen kokouksen jälkeen tehtyjä muutoksia.

Muistioluonnosta koskevassa keskustelussa nousi esiin muun muassa seuraavia näkökohtia:

* muistio ja siinä olevat kuvaukset päivittyvät valmistelun edetessä. Tällöin on mahdollista tarvittaessa selostaa muun muassa tutkinnon osien merkitys;
* ammatillisen tutkinnon luonnehdintaa koskeva osuus muistion alussa on napakka, kuvausta selkeyttävä teksti;
* pohdittava, tulisiko muistiota täydentää siten, että siinä selostettaisiin koulutusta ja tutkintoja koskevat tavoitteet ja tarkoitukset sekä tarpeet selkeästi erikseen;
* ammatillista perustutkintoa koskevassa osuudessa pohdittava: tulisiko kasvatukselliset tavoitteet näkyä esitettyä selkeämmin, tulisiko jatko-opintokelpoisuuden osuutta vahvistaa, tulisiko tutkinnon suorittamisen kaksi eri väylää selostaa esitettyä selkeämmin.
* ammatillisen perustutkinnon kielitaitovaatimuksia koskevaa osuutta muokatessa on otettava huomioon: kielitaito voidaan määritellä tutkinnon perusteissa, kielitaitovaatimukset voivat olla erilaisia eri tutkinnoissa, kielitaitovaatimukset eivät voi olla liian vaativia ja kielitaitovaatimuksilla on merkitystä jatko-opintojen näkökulmasta.
* ammatti- ja erikoisammattitutkinnot ovat joustava tapa vastata työelämän erityistarpeisiin. Liian tiukka jatkumoajattelu ei palvele työelämää. Tutkintoja tarvitaan erilaisiin tarpeisiin ja tarkoituksiin. Ammatti- ja erikoisammattitutkinnoilla on erityinen merkitys reagoitaessa nopeasti muuttuviin erityisvaatimuksiin.
* erikoisammattitutkinto koskevaa osuutta muokattava esitettyä selkeämmäksi. Kuvauksessa tulee korostaa, tutkinnossa osoitetaan syvää ja erikoistunutta osaamista.
1. **Seuraava kokous**

Ohjausryhmän seuraava kokous on 4.9.2012 kello 13-15.

1. **Muut asiat**

Muita asioita ei ollut.

1. **Kokouksen päättäminen**

Puheenjohtaja päätti kokouksen kello 15.